AMANAH วอลุ่มแน่น-บวกแรง 6% ลุ้นกำไร Q4/63 ทำนิวไฮต่อ-แนะซื้อเป้า 3.80 บ.
AMANAH วอลุ่มแน่น-บวกแรง 6% ลุ้นกำไร Q4/63 ทำนิวไฮต่อ-แนะซื้อเป้า 3.80 บ.
17 ธ.ค. 2563

ผู้สื่อข่าวรายงานว่า บริษัท อะมานะฮ์ ลิสซิ่ง จำกัด (มหาชน)  หรือ AMANAH ณ เวลา 16.14 น. อยู่ที่ระดับ 3.48 บาท บวก 0.20 บาท หรือ 6.10%  ด้วยมูลค่าซื้อชาย 397.70 ล้านบาท ราคาหุ้นบวก 3 วันติด โดยนับตั้งแต่หุ้นยืนที่ระดับ 2.76 บาท เมื่อวันที่ 14 ธ.ค.63

บล.ดีบีเอสฯ ระบุในบทวิเคราะห์ว่า AMANAH กำไรไตรมาส 4/63 มีโอกาสทำจุดสูงสุดใหม่ โดยผลการดำเนินงานไตรมาส 3/63 ทำจุดสูงสุด นับตั้งแต่มีการปรับแผนธุรกิจใหม่ (โต 9.9% เทียบช่วงเดียวกันของปีก่อน และโต 15.4% เทียบไตรมาสก่อนหน้า)  ส่วนกำไรใน 9 เดือนแรก คิดเป็น 76% ของประมาณการทั้งปี 2563
คาดพอร์ตสินเชื่อ และกำไร ขยายตัว 14% และ13% ตามลำดับ ในปี 2563 ประเมินว่า บริษัทฯ จะสามารถสร้างผลกำไรเติบโตประมาณ 13% ต่อปี ในปี 2563-64 โดยมีปัจจัยสนับสนุนจาก พอร์ตสินเชื่อที่ยังเติบโตต่อเนื่อง spread ที่ยังทรงตัวอยู่ในระดับสูง และมีแนวโน้มจะขยายตัวในอนาคต ประสิทธิภาพในการดำเนินงานที่ดีขึ้น และการควบคุมคุณภาพสินเชื่อให้อยู่ในระดับที่เหมาะสม
Valuation: คงคำแนะนำ ซื้อ AMANAH โดยมีราคาเป้าหมายที่ 3.80 บาท อิง 2.3x FY21F P/BV ปัจจุบัน หุ้น AMANAH ยังคงซื้อขายกันในระดับต่ำกว่าคู่เทียบในธุรกิจเดียวกัน ในขณะที่ มูลค่ากิจการของ AMANAH มีโอกาสปรับตัวสูงขึ้นอย่างต่อเนื่อง จากแนวโน้มการเติบโตที่มั่นคงของบริษัทฯ
 